RRT રોડ પરની ચગપાર ખીમજી બિલ્ડિંગમાં એક લાખના ભાડે રીસ્ટાઇલ નામની દુકાન ચલાવતા દુકાનદારની મુસીબત તો પાંઉભાજીની છે જેના વિશે જણાવતાં ખોડિદાસ કોટકે મિડ-ડે LOCALને કહ્યું હતું કે ‘મેં દુકાન ખરીદી એના પહેલાં ત્રણ લોકો આ દુકાન ચલાવવાનો પ્રયત્ન કરીને છોડીને ચાલ્યા ગયા હતા, તેમાંનો એક દુકાનનો ખરો માલિક છે. આ દુકાનની સામે પાંચથી છ પાંઉભાજીવાળા સાંજ પડતાં ડાઇનિંગ ટેબલ ગોઠવીને લાઇનથી ધંધો કરે છે. તેમનાં વાસણો પણ અહીં જ સાફ કરે છે જેને લીધે દુકાન સામેના રોડ પરથી સારા ઘરના લોકો અને મારા ગ્રાહકો ચાલી શકતા નથી. મારા ગ્રાહકો બે-ત્રણ દુકાન આગળ જઈ ત્યાંથી ફુટપાથ ઊતરી મારી દુકાન સુધી પહોંચે છે. આ ફેરિયાઓને કહીએ કે અમારા ગ્રાહકોને આવવા માટે જગ્યા રાખ તો કહેશે, ગ્રાહકો ક્યાં જશે? મેં જ્યારે આ દુકાન લીધી હતી ત્યારે મારી સામેના પાંઉભાજીવાળાએ મને ચૅલૅન્જ કરી હતી કે સેઠ, દેખતે હૈં કૈસે દો મહિને ભી દુકાન ચલા સકતે હો? હું મારી દુકાન ચલાવી શકું એ માટે સસ્તામાં સસ્તી અને મોંઘામાં મોંઘી એમ બધી વરાયટી રાખું છું, પરંતુ મને ઘણી વાર મારી દુકાનનું ભાડું કે પગાર ઍડ્જસ્ટમેન્ટ કરવાનું ભારી પડતું હોય છે. જો તેઓ પણ અમને થોડું સમજી લે તો અમને કોઈ પર્સનલ દુશ્મની નથી. તેઓ પણ પોતાનું પેટ ભરવા બેઠા છે ને હું પણ.’